–¿En serio?
–Vienme fatal, Tino, de verdá. Nun puedo.
–Home, Lolo, nun me fastidies.
–¿Qué ye?
–¿Pero nun me vas echar nin una mano?
–¡Buo! ¡Tienes el camión a tope!
–¿Non te avisé? ¡Ven, que ta bien cargao!
–Yá, coño, pero pensé que yera'l café.
–¡Venga, Lolín, anda, ayúdame a…!
–Qué va, Tinín, nun puedo, vienme fatal.
–¿Pero nun ves que toi arreventáu?
–Nun puedo llevantar pesos.
–Yá. Lo tuyo son los pasos, ¿non?
–Ye que lo di tou en Semana Santa.
–¿Pero, Lolo, pa qué tán los amigos?
–Los demás nun sé, pero yo toi pa dir al fisio.
–¿Que qué, ho?
–Tengo una sobrecarga y dos contractures, amigu.
–Lo que tienes ye unos güevazos…
–¿Yo? ¿Por?
–Va trés semanes que t'avisé.
–¿Nun puede ser otru día?
–¡D'eso nada! ¡Ye sagrada! ¡La mudanza ye sagrada!
–Mide les palabres, Tino, que tas falando bien a lo lloco. Amás, ¿nun dices siempre que tienes trés mil amigos?
–Sí, pero nel Facebook.
–Bonu, oi, yá vas ver como tardes poco. Hai que tener fe.
–Los amigos tienen que tar nes bones y nes males…
–¿Pero tú sabes la semana que llevo?
–Yá. Muncho vacilar de costaleru pero…
–Que non, Tino, que nun tengo yo agora'l llombu como pa facer una mudanza…
–Depués vas de bon cristianu y…
–¡Chissssst! Cuidao, Tino, nun te pases! ¡Nun mezcles les coses, eh!
–Yo dígotelo como lo siento.
–¡Nun me faltes al respetu!
–L'amistá ye pensar primero na otra persona. Y yo ayudéte a ti cuando…
–¿Non te toi diciendo que tengo que dir al fisio? ¿Qué pienses, que los costaleros nun sufrimos?
–¿Quién te mandó?
–En caliente, nun hai dolor. Pero al otru día…
–Voi tener que regalate un GPS.
–¿A mi ? ¿Por?
–Porque yes tontu perdíu.
–¿Pero cómo yes tan faltosu? ¿Y cómo tienes tantu matu…?
–Yá ves. Nunca sabes lo que tienes hasta que te toca facer una mudanza.
–Non te quemes, Tino. Vete despacín, al to ritmo.
–¡Puf! Ten amigos pa esto..
–Menuda procesión, un terceru ensin ascensor… Vas tener que contratar a…
–Lo que voi tener ye que cerrar el Facebook.
–¿Por?
–Nun hai con quien contar.
www.maxirodriguez.net
Suscríbete para seguir leyendo
- OpiniónGuardias médicas: el camino es la flexibilidad
- OpiniónAsaltar los cielos
- OpiniónLa Agencia de la Salud, otra oportunidad para la política con mayúsculas
- Opinión50 años del "Asturias, año 2000
- OpiniónUna legislatura de mierda
- Opinión¿Es eficaz la prevención del cáncer colo-rectal en Asturias?
- OpiniónUna inyección de optimismo para revitalizar la economía
- Opinión¿Qué pasa, tronco?